CELEX: 62015TA0076
Language: el
Date: 2018-01-18 00:00:00
Title: Υπόθεση T-76/15: Απόφαση του Γενικού Δικαστηρίου της 18ης Ιανουαρίου 2018 — Kenup Foundation κ.λπ. κατά EIT [Έρευνα και τεχνολογική ανάπτυξη — EIT — Πρόγραμμα πλαίσιο για την Έρευνα και την Καινοτομία Ορίζων 2020 — Πρόσκληση υποβολής προτάσεων για τον ορισμό κοινότητας γνώσης και καινοτομίας — Απόρριψη της προσφοράς των προσφευγόντων — Κανονισμός (ΕΚ) 294/2008 — Κανονισμός (ΕΚ) 1290/2013 — Παράνομη ανάθεση αρμοδιοτήτων]

26.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/31
            
         Απόφαση του Γενικού Δικαστηρίου της 18ης Ιανουαρίου 2018 — Kenup Foundation κ.λπ. κατά EIT
   (Υπόθεση T-76/15) (1)
   
   ([Έρευνα και τεχνολογική ανάπτυξη - EIT - Πρόγραμμα πλαίσιο για την Έρευνα και την Καινοτομία Ορίζων 2020 - Πρόσκληση υποβολής προτάσεων για τον ορισμό κοινότητας γνώσης και καινοτομίας - Απόρριψη της προσφοράς των προσφευγόντων - Κανονισμός (ΕΚ) 294/2008 - Κανονισμός (ΕΚ) 1290/2013 - Παράνομη ανάθεση αρμοδιοτήτων])
   (2018/C 072/39)
   Γλώσσα διαδικασίας: η αγγλική
   
      Διάδικοι
   
   
      Προσφεύγοντα: Kenup Foundation (Kalkara, Μάλτα), Candena GmbH (Lunebourg, Γερμανία), CO BIK Center odličnosti za biosenzoriko, instrumentacijo in procesno kontrolo (Ajdovščina, Σλοβενία), Evotec AG (Αμβούργο, Γερμανία) (εκπρόσωποι: αρχικώς U. Soltész, C. Wagner, H. Weiß και A. Richter, εν συνεχεία U. Soltész, H. Weiß και A. Richter και τελικώς U. Soltész και H. Weiß, δικηγόροι)
   
      Καθού: Ευρωπαϊκό Ινστιτούτο Καινοτομίας και Τεχνολογίας (EIT) (εκπρόσωποι: M. Kern, επικουρούμενος από τον P. de Bandt και την R. Gherghinaru, δικηγόρους)
   
      Παρεμβαίνοντες υπέρ των προσφευγόντων: Δημοκρατία της Μάλτας (εκπρόσωπος: M. E. Perici Calascione, δικηγόρος) και Stiftung Universität Lüneburg (εκπρόσωπος: F. Oehl, δικηγόρος)
   
      Αντικείμενο
   
   Αίτημα, δυνάμει του άρθρου 263 ΣΛΕΕ, για την ακύρωση των αποφάσεων της 9ης Δεκεμβρίου 2014, των οποίων το περιεχόμενο κοινοποιήθηκε με επιστολή της 10ης Δεκεμβρίου 2014 και με τις οποίες το EIT όρισε την «κοινότητα γνώσης και καινοτομίας» (στο εξής: ΚΓΚ) για τον τομέα «καινοτομία για υγιή διαβίωση και ενεργό γήρανση» και απέρριψε την πρόταση που είχε υποβάλει η κοινοπραξία Kenup.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει τις αποφάσεις της 9ης Δεκεμβρίου 2014, των οποίων το περιεχόμενο κοινοποιήθηκε με επιστολή της 10ης Δεκεμβρίου 2014 και με τις οποίες το Ευρωπαϊκό Ινστιτούτο Καινοτομίας και Τεχνολογίας (EIT) όρισε την κοινότητα γνώσης και καινοτομίας (ΚΓΚ) για τον τομέα «καινοτομία για υγιή διαβίωση και ενεργό γήρανση» και απέρριψε την πρόταση που είχε υποβάλει η κοινοπραξία Kenup.
            
         
               2)
            
            
               Το EIT φέρει τα δικαστικά έξοδά του, καθώς και τα έξοδα στα οποία υποβλήθηκαν οι Kenup Foundation, Candena GmbH, CO BIK Center odličnosti za biosenzoriko, instrumentacijo in procesno kontrolo και Evotec AG.
            
         
      (1)  EE C 146 της 4.5.2015.